
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН
"ЧӐВАШ РЕСПУБЛИКИНЧИ ТӲЛЕВСӖР ПРАВО ПУЛӐШӐВӖ ҪИНЧЕН" САККУНӖН 5 ТАТА 
6 СТАТЙИСЕНЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2023 ҫулхи утӑ уйӑхӗн 6-мӗшӗнче
йышӑннӑ

1 статья
Чӑваш Республикин "Чӑваш Республикинчи тӳлевсӗр право пулӑшӑвӗ ҫинчен" 2012 ҫулхи пуш уйӑхӗн 30-мӗшӗнчи 20 №-лӗ саккунне (Чӑваш Республикин Саккунӗсен пуххи, 2012, 3 №; 2013, 10 №; 2014, 5, 12 №-сем; 2016, 4, 6 №-сем; 2017, 2 №; "Республика" хаҫат, 2018, нарӑс уйӑхӗн 21-мӗшӗ; 2020, пуш уйӑхӗн 11-мӗшӗ; 2021, нарӑс уйӑхӗн 25-мӗшӗ, юпа уйӑхӗн 
27-мӗшӗ; 2022, чӳк уйӑхӗн 9-мӗшӗ, раштав уйӑхӗн 28-мӗшӗ; 2023, ака уйӑхӗн 26-мӗшӗ) ҫакӑн пек улшӑнусем кӗртес:
1) 5 статьян 1-мӗш пайӗнче:
а) 102-мӗш пункта "тӑлӑх ачасен" сӑмахсем умӗн "сусӑр ачасен," сӑмахсем хушса хурас;
ӑ) ҫакӑн пек ҫырса 19–23-мӗш пунктсем хушса хурас:
"19) ҫар ҫыннисене Федерацин "Ҫар ҫыннисене укҫа-тенкӗпе тивӗҫ-тересси тата вӗсене уйрӑм тӳлевсем уйӑрса парасси ҫинчен" 2011 ҫулхи чӳк уйӑхӗн 7-мӗшӗнчи 306-ФЗ №-лӗ саккунӗпе килӗшӳллӗн укҫа-тенкӗпе тивӗҫтересси тата вӗсене уйрӑм тӳлевсем уйӑрса парасси;
20) ҫак Саккунӑн 6 статйин 813-мӗш тата 814-мӗш пункчӗсенче кӑ-тартнӑ ҫынсене ҫӑмӑллӑхсем, социаллӑ гарантисем тата компенсацисем уйӑрса парасси;
21) ҫак Саккунӑн 6 статйин 815-мӗш пунктӗнче кӑтартнӑ ҫынсене ҫӑмӑллӑхсем, социаллӑ гарантисем тата компенсацисем уйӑрса парасси;
22) ҫак Саккунӑн 6 статйин 813-мӗш тата 814-мӗш пункчӗсенче кӑтартнӑ ҫынсен шутӗнчи гражданина (вӗсен ҫемйисен членӗсемсӗр пуҫне) хыпарсӑр ҫухалнӑ тесе йышӑнасси;
23) ҫак Саккунӑн 6 статйин 813-мӗш тата 814-мӗш пункчӗсенче кӑтартнӑ ҫынсен шутӗнчи гражданина (вӗсен ҫемйисен членӗсемсӗр пуҫне) вилнӗ тесе пӗлтересси.";
1. 6 статьян 813–816-мӗш пункчӗсене ҫакӑн пек ҫырса хурас:
"813) Раҫҫей Федерацийӗн Хӗҫ-пӑшаллӑ Вӑйӗсенче ҫар службинче тӑракан (тӑнӑ) граждансем, Раҫҫей Федерацийӗн наци гвардийӗн ҫарӗсенче, Федерацин "Оборона ҫинчен" 1996 ҫулхи ҫу уйӑхӗн 31-мӗшӗнчи 61-ФЗ №-лӗ саккунӗн 1 статйин 6-мӗш пунктӗнче кӑтартнӑ ҫар йӗркеленӗвӗсемпе органӗсенче ҫар службинче (службӑра) тӑракан (тӑнӑ) граждансем, вӗсем Украина, 
Донецк Халӑх Республикин, Луганск Халӑх Республикин, Запорожье облаҫӗн тата Херсон облаҫӗн территорийӗсенче ятарлӑ ҫар операцине хутшӑннӑ тата (е) вӗсем Раҫҫей Федерацийӗн патшалӑх чиккинчи тата Украина, Донецк Халӑх Республикин, Луганск Халӑх Республикин, Запорожье облаҫӗпе Херсон облаҫӗн территорийӗсенче ятарлӑ ҫар операцийӗ иртекен вырӑнсемпе ҫумлӑн вырнаҫнӑ Раҫҫей Федерацийӗн субъекчӗсен чикӗ хӗрринчи территорийӗсенчи хӗҫ-пӑшаллӑ провокацисем вӑхӑтӗнче Раҫҫей Федерацийӗн территорине хӗҫ-пӑшалпа тапӑнса кӗнине сирсе ярас енӗпе задачӑсем пурнӑҫланӑ пулсан, Раҫҫей Федерацийӗн право сыхлавӗн органӗсен асӑннӑ территорисенче тӑракан (тӑнӑ) служащийӗсем (ӗҫченӗсем), ҫав территорисенче служба тивӗҫӗсене тата ытти ҫавнашкал тивӗҫсене пурнӑҫлакан (пурнӑҫланӑ) граждансем, ҫавӑн пекех асӑннӑ граждансен ҫемйисен членӗсем;
814) Раҫҫей Федерацийӗн Хӗҫ-пӑшаллӑ Вӑйӗсене ҫар службине мобилизаци йӗркипе илнӗ граждансем, Раҫҫей Федерацийӗн Хӗҫ-пӑшаллӑ Вӑйӗсем умӗнче тӑракан задачӑсене пурнӑҫлама хӑйсен ирӗкӗпе пулӑшасси ҫинчен калакан контракт тyнӑ граждансем, вӗсем Украина, Донецк Халӑх Республикин, Луганск Халӑх Республикин, Запорожье облаҫӗн тата Херсон облаҫӗн территорийӗсенче ятарлӑ ҫар операцине хутшӑннӑ тата (е) вӗсем Раҫҫей Федерацийӗн патшалӑх чиккинчи тата Украина, Донецк Халӑх Республикин, Луганск Халӑх Республикин, Запорожье облаҫӗпе Херсон облаҫӗн территорийӗсенче ятарлӑ ҫар операцийӗ иртекен вырӑнсемпе ҫумлӑн вырнаҫнӑ Раҫҫей Федерацийӗн субъекчӗсен чикӗ хӗрринчи территорийӗсенчи хӗҫ-пӑшаллӑ провокацисем вӑхӑтӗнче Раҫҫей Федерацийӗн территорине хӗҫ-пӑшалпа тапӑнса кӗнине сирсе ярас енӗпе задачӑсем пурнӑҫланӑ пулсан, Раҫҫей Федерацийӗн Хӗҫпӑшаллӑ Вӑйӗсем умӗнче тӑракан задачӑсене пурнӑҫлама пулӑшакан организаципе контракт тунӑ (ытти право хутшӑнӑвӗсенче тӑнӑ) граждансем, вӗсем ҫав территорисенче ятарлӑ ҫар операцине хутшӑннӑ пулсан, ҫавӑн пекех асӑннӑ граждансен ҫемйисен членӗсем;
815) Донецк Халӑх Республикин, Луганск Халӑх Республикин патшалӑх влаҫӗн органӗсен йышӑнӑвӗсемпе килӗшӳллӗн 2014 ҫулхи ҫу уйӑхӗн 11-мӗшӗнчен пуҫласа Донецк Халӑх Республикин Хӗҫпӑшаллӑ Вӑйӗсен, Луганск Халӑх Республикин Халӑх милицийӗн, Донецк Халӑх Республикин тата Луганск Халӑх Республикин ҫар йӗркеленӗвӗсемпе органӗсен йышӗнче ҫар ҫапӑҫӑвӗсене хутшӑннӑ ҫынсем, ҫавӑн пекех асӑннӑ ҫынсен ҫемйисен членӗсем;
816) ҫак статьян 813-мӗш тата 814-мӗш пункчӗсемпе пӑхса хӑварнӑ, Украина, Донецк Халӑх Республикин, Луганск Халӑх Республикин, Запорожье облаҫӗн тата Херсон облаҫӗн территорийӗсенче ятарлӑ ҫар операцине хутшӑнса тата (е) вӗсем Раҫҫей Федерацийӗн патшалӑх чиккинчи тата Украина, Донецк Халӑх Республикин, Луганск Халӑх Республикин, Запорожье облаҫӗпе Херсон облаҫӗн территорийӗсенче ятарлӑ ҫар операцийӗ иртекен вырӑнсемпе ҫумлӑн вырнаҫнӑ Раҫҫей Федерацийӗн субъекчӗсен чикӗ хӗрринчи территорийӗсенчи хӗҫ-пӑшаллӑ провокацисем вӑхӑтӗнче Раҫҫей Федерацийӗн территорине хӗҫ-пӑшалпа тапӑнса кӗнине сирсе ярас енӗпе задачӑсем пурнӑҫланӑ чухне пуҫӗсене хунӑ граждансен ҫемйисен членӗсем;".

2 статья
1. Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.
2. Чӑваш Республикин "Чӑваш Республикинчи тӳлевсӗр право пулӑ-шӑвӗ ҫинчен" 2012 ҫулхи пуш уйӑхӗн 30-мӗшӗнчи 20 №-лӗ саккунӗн 5 статйин 1-мӗш пайӗн 19-мӗш, 20-мӗш, 22-мӗш тата 23-мӗш пункчӗсен, 6 статйин 813-мӗш, 814-мӗш тата 816-мӗш пункчӗсен положенийӗсен вӑйӗ 2022 ҫулхи нарӑс уйӑхӗн 24-мӗшӗнчен пуҫланнӑ право хутшӑнӑвӗсене пырса тивет.

	Чӑваш Республикин
Пуҫлӑхӗ
	
О. Николаев

